SAD: Protiv pušenja novim, nimalo prijatnim, upozorenjima
Nova upozorenja su jezive fotografije, uz kratke tekstualne poruke, o riziku kojim izlažu vlastito zdravlje svi oni koji puše
Zvaničnici i stručnjaci iz oblasti zdravstva se nadaju da će nova, jeziva upozorenja uveliko pomoći razbijanju predodžbe, prije svega kod mladih, da je pušenje nešto ekstra, dobar štos, "cool," kako bi rekli Amerikanci. Američka Uprava za hranu i lijekove, odnosno agencija koja regulira korištenje hrane, lijekova i duhanskih proizvoda, prije dva, tri dana predstavila je nova upozorenja o štetnosti pušenja koja će morati biti odštampana na svakoj kutiji cigareta. Ta upozorenja su jezive fotografije, uz kratke tekstualne poruke, i osim na kutijama cigareta moraće biti sastavni dio reklama za duhanske proizvode u procentu od 20 odsto. Sjedinjene Države su bile prva zemlja koja je svojevremeno proizvođačima cigareta naložila da na kutijama štampaju tekstualno upozorenje o riziku pušenja, a sada hvataju korak sa preko 30 drugih zemalja u kojima je već obavezno upozorenje pušačima ili potencijalnim pušačima na kakvo prelaze i Sjedinjene Države. Pojava novih upozorenja na kutijama cigareta i u oglasima mora početi najkasnije do septembra iduće godine. O osnovnoj namjeni tih upozorenja Margaret Hamburg, čelnica Uprave za hranu i lijekove kaže: Promjena dizajna na kutijama cigareta je najveća promjena u posljednjih 25 godina u Americi. Devet različitih fotografija obavezno će pojedinačno biti štampane na polovini svake kutije cigatera, i to na obje strane. Ministrica zdravstva Kathllen Sebelius ističe da će to ubuduće biti najsnažnija neposredna upozorenja o štetnosti pušenja: Broj pušača u Sjedinjenim Državama je od šezdesetih godina do ovih dana znatno smanjen. U federalnom Centru za kontrolu i prevenciju oboljenja kažu da sada 46 miliona Amerikanaca, skoro svaki peti, puši i da oko 440.000 osoba godišnje umire od oboljenja vezanih za pušenje. Po sazanjima prikupljenim u Centru, pušenje je uzrok smrti od raka pluća u 90 odsto slučajeva kod muškaraca i u 80 posto slučajeva kod žena. Zvaničnici i stručnjaci iz oblasti zdravstva se nadaju da će nova, jeziva upozorenja uveliko pomoći razbijanju predodžbe, prije svega kod mladih, da je pušenje nešto ekstra, dobar štos, "cool," kako bi rekli Amerikanci. Zahvaljujući upozorenjima sličnog sadržaja u Urugvaju, Brazilu, Kanadi i Australiji značajnom je smanjeno pušenje. - ističe doktor Thomas Frieden, direktor Centra za za kontrolu i prevenciju oboljenja. Kompanije koje se bave preradom duhana su, naravno, protiv novih upozorenja tvrdeći da se obavezom njihovog štampanja krši ustavom garantirano pravo slobode govora. Tvrde, naime, da na taj način federalna vlada ne upozorava kupce na štetnost pušenja, nego da im govori da ne kupuju ili ne koriste određeni proizvod.